امریکا‌نین پرزیدنتی دونالد ترامپ "امریکالی گنج یهودی‌لر" آدلی غیری-حکومت تشکیلاتینا عاید قروپ طرفیندن اعتراض ائدیلدی.
یهودی گنج‌لر دونالد ترامپا میللی یهودی جمهوریتچی کوالیسیونونون (RJC)  لاس-وگاس-داکی کنگره سینده کی چیخیشی زامانی ایسرایله وئردیگی دسته‌یه گؤره رئاکسیا گؤستردی‌لر.
قئید ائدک کی، میللی یهودی جمهوریتچی کوالیسیونو لاس-وگاس-ین ایسرایل طرفداری اولان بیر تشکیلات کیمی تانینیر.
ترامپین چیخیشی زامانی "امریکالی گنج یهودی‌لر" آدلی غیری-حکومت تشکیلاتی‌نین عضو‌لریندن عبارت بیر قروپ گنج آیاغا قالخا‌راق امریکا لیدرینه اعتراض ائتدی.
گنج‌لر "یهودی‌لر "ایشغال خسته‌لیک‌دیر" دئمک اوچون بورادا‌دیرلار، "یهودی‌لر "آغ عیرقچی‌لیک خسته‌لیک‌دیر" دئمک اوچون بورادا‌دیرلار" شعارلارینی سسلندیردی‌لر.
کنگره نین کئچیریلدیگی سالوندا قیسا مودتده قاریشیق‌لیق یاراندی، ترامپ سؤزونه آرا وئردی.
سالونداکی بعضی آدام‌لارین رئاکسیا گؤستردیگی قروپ همچنین عبرانی دیلینده "بو دونیانی سئوگی ایله اینشا ائدجییک" معناسینی وئرن "Olam Chesed Yibaneh"  شعارینی سسلندیردی.
"آمریکا‌لی گنج یهودی‌لر" تشکیلاتین‌دان وئریلن یازی‌لی آچیقلامادا: "ترامپ معاصر زامانین فرعونودور. جمعیتیمیزی ایشغال و آغ عیرقچی‌لیک خسته‌لیک‌لرینی رد ائتمه‌یه چاغیریریق" ایفاده‌لری ایشلدیلدی.
